61 



A homlokcsontok a legfiatalabb példányon elég erőteljes, lándzsa- 

 alakú orrközti nyújtványt bocsátanak, a mely azonban az idősebb 

 példányokon sokkal fejlettlenebb. 



A falcsontok idősebb példányokon aránylag még rövidebbek 

 és még szélesebbek, mint a Sp. Ehrenbergi-éi. Elülső két oldal- 

 sarkuk közt sokkal keskenyebbek, mint a mily szélesek a 

 lambdavarraton. Egyenként többnyire szélesre nyújtott trapéz- 

 alakúak s külső két oldaluk többnyire széles ívben kifelé domborodó ; 

 elülső csúcsuk nagyon rövid ; csak valamivel hosszabbak, 

 sőt gyakran rövidebbek, mint a mily szélesek a lambdavarraton. 



A felső nyakszirtcsont ugyanolyan, mint a Sp. Ehrenbergi-é. 

 A koponya magassága idősebb példányokon itt is kétszernél 

 többször (2'o8 — 2'19-szor) foglaltatik a lambdavarrattól az orr 

 csúcsáig terjedő hosszúságban. 



Az orrtövi lyuk aránylag ép oly nagy, mint a Sp. Ehrenbergi-é, 

 de lefelé határozottabban keskenyedik. 



A könycsont, a járomi v és a külső hangjárat tekintetében nem 

 találtam különbséget. 



A száj padláslyukak hosszabbak, mint a Sp. Ehrenbergi-éi, 

 de hátsó végük itt is távol marad a járomcsonti nyújtványok hátsó 

 szélét összekötő vonaltól. A felső szájpadlás elülső és hátsó része közt 

 ugyanolyan az arány, mint a törzsfajon. 



Az inycsontok mindegyike hátsó széléig hosszában besüppedt s 

 néha az inycsonti nyilas mögött tojásdad vájulat mutatkozik ; hátsó 

 szélük a két harmadik fogmeder hátsó szélét összekötő vonal e 1 é, 

 vagy kissé mögéje esik s a középvonalban széles alapú, rövid 

 nyújtványban ugrik elő. 



Az inycsonti nyilas fekvése ugyanolyan, mint a törzs fajon. 



A szárnynyújt ványok rövidebbek és vaskosabbak ; felgörbült 

 kampójuk is rövidebb. 



A toroknyújt ványok valamivel vaskosabbak. 



Alsó állkapocs. 



A var. kirgisorum alsó állkapcsa elsőben is abban tér el a törzsfajétól, 

 hogy szögletnyújtványának hegye erőteljesebb, hosszabb és 

 tompább hegyű, a miben teljesen megegyezik a var. aegyptiacus-éval. 

 Mind a két rokonának alsó állkapcsától még abban is különbözik, hogy 

 koronanyújtványa magasabb s erőteljesebb és korona- 

 bütyök váj ulata valamivel közelebb esik a korona-fogmedri vájulathoz. 



